**Jegyzőkönyv**

*Nemzeti Közszolgálati Egyetem - Egyetemi Hallgató Önkormányzatának*

*2016. február 15-ei Elnökségi üléséről*

|  |  |  |
| --- | --- | --- |
| **Az ülés ideje:** | 2016. február 15. (hétfő) | 17:00 |
| **Az ülés helye:** | EHÖK Iroda, F02 Orczy úti Kollégium | 1089 Budapest, Orczy út 1. |
|  |  |  |
| **Ülés formája:**  | Nyílt |  |
| **Ülésvezető:** | Fidel Dávid |  |
| **Jegyzőkönyvvezető:** | Fekete Gréta |  |

|  |  |  |
| --- | --- | --- |
| **Az ülésre szavazati joggal meghívottak:** |  |  |
|  | Fidel Dávid | EHÖK elnök  |
|  | Kelemen Gergő | kari HÖK alelnök (HHK) |
|  | Hoffmann Márk | kari HÖK elnök (RTK)  |
|  | Mósa Tamás | kari HÖK elnök (ÁKK)  |
|  | Simon Annamária | kari HÖK elnök (NETK)  |

|  |  |  |
| --- | --- | --- |
| **Az ülésre tanácskozási joggal meghívottak:**  |  |  |
|  | Fekete Gréta |  |
|  | Sass Vivien |  |
|  |  |  |
| **Összes mandátum:**  | 5 | Ebből jelen 5 |
| **Határozatképesség:**  | Az ülés határozatképes. |  |

Előzetes napirendi pontok:

1. Beszámolók
2. Közéleti ösztöndíjak
3. Személyi ügyek
4. Egyebek

**Fidel Dávid** üdvözöl minden megjelentet, a jegyzőkönyv vezetésére felkéri Fekete Grétát.

Az előzetesen kiküldött napirendi pontokat módosítani szeretné, először a beszámolókat, majd az EHÖK költségvetését, azt követően a közéleti ösztöndíjak tárgyalását, végezetül az egyebek napirendi pontokat javasolja. Kéri az Elnökséget, szavazzák meg a módosított napirendi pontokat.

*Az Elnökség egyhangúan megszavazza a módosított napirendi pontokat.*

A beszámolók napirendi pontot Fidel Dávid kezdi, elmondja, a kollégiumi vendégfogadás problémáját orvosolta az EHÖK, az internetkorlátozással kapcsolatosan szeretne előrelépést még, bár tudja, ez egy hosszabb folyamat, de bízik a sikerben.

Simon Annamária elmondja, rendkívül lassú a rendszer, nehezíti a mindennapi tevékenységeket az internet ilyen mértékű korlátozása.

Fidel Dávid hozzáteszi, a Wifi rendszer állandóan ledobja az eszközöket a hálózatról, a kábellel használt net szintén lassú, javasolja egy feljegyzés elkészítését a témát illetően.

Simon Annamária kéri, a televízió visszakapcsolását is tartalmazza ez a feljegyzés.

Fidel Dávid folytatja beszámolóját, készíteni kell egy EHÖK beszámolót a múlt év munkájáról, szeretne egy átfogó képet adni a szervezetről, ebben kéri minden kar támogatását.

Simon Annamária érdeklődik a terjedelem felől.

Fidel Dávid válaszában kifejti, 10-12 oldalas beszámolót szeretne elkészíteni, a részletekről szerdáig fog e-mailt küldeni a kari elnököknek, akiktől a kiadott munka elvégzését vasárnap estig várja majd. Segítségül a tavalyi beszámolót is ki fogja küldeni.

Az NKE SE ügyeit Várhegyi Katalin fogja a továbbiakban koordinálni, a sportnap kapcsán már találkozhattak a hallgatók is az új munkatárssal. Feltehetően sok kérdéssel, kéréssel fog majd a HÖK-höz fordulni, szeretné, ha minden kar segítőkészen viszonyulna Várhegyi Katalinhoz.

A Dunai Regatta idén is megrendezésre kerül, egy külön referens fog majd ezzel foglalkozni, részleteket később fog tudni mondani.

Oktatási rektorhelyettes úrral egyeztetett a honlapot érintő problémákkal kapcsolatban, a fő feladat, hogy a hibákat kiküszöböljék, a honlapot tartalommal töltsék meg. A fejlesztések elindultak, de ez még sajnos nem látható változás. Minden kar referensét kéri, segítsenek a munkafolyamatokban. Kiemeli, szeretne egy eseti bizottságot létrehozni a demonstrátori ösztöndíjak csúszását illetően, akik vasárnapra kiderítik mi volt a hiba, hol áll jelenleg az ügymenet.

Elmondja, az oktatói munka hallgatói véleményezése is késésben van, a 3. illetve 4. fázis hiányzik.

Mósa Tamás elmondja, a 3. fázist végzik jelenleg, problémát okozott, hogy később kapták meg a rendelkezésükre álló anyagokat, ezért nem tudtak megfelelő ütemben haladni. Az üggyel kapcsolatban összefoglalót fog írni, a felelősséget vállalni fogja, hiszen a kar és nem az EHÖK felelős a csúszásért.

Fidel Dávid megköszöni Mósa Tamás felajánlását, de kéri a karokat, figyeljenek oda az ilyen jellegű feladatokra, hiszen ezek pontatlan elvégzése az egész szervezet megítélését rontja.

Beszámolóját folytatja, elmondja, az előzetesen kiszabott keretekhez képest kevesebb anyagi forrást bocsájtanak majd az EHÖK rendelkezésére. A kiemelt rendezvényeket fogja támogatni az egyetem mindenképpen, melyek a következőek: EHÖK sítábor, mely lezajlott már. Integration Party tavasszal és ősszel, HÖOK Közgyűlés 2-3 fő részvételével, Gólyabál, Gyűrűavató, Gólyatábor. EHÖK vezetőképző és mentorösszerázó programok finanszírozására nincs lehetőség, ahogy az EHÖK borklub sem valósulhat meg. Kihúzásra került a NETK felező, NETK Kari Nap, tematikus estek illetve bizottságok költségvetése, az RTK-n szintén ugyanezek a megszorítások tapasztalhatóak. A HHK MPC programját támogatja az egyetem, nekik ez az egyedül programjuk szerepelt a költségvetésben.

Kelemen Gergő érdeklődik, szponzorok bevonásával végrehajthatják-e az MPC megvalósítását.

Fidel Dávid javasolja is a szponzorok bevonását.

Simon Annamária elmondja, a kari napot a NETK az egyetemi nappal együtt képzelte el, de természetesen ha ezt nem támogatja a vezetőség akkor, az egyetemi napra fognak fókuszálni.

Fidel Dávid ismerteti az NKE Nap tudnivalóit. Május 5-én kerülne megrendezésre, rengeteg ötlettel lehetne színesíteni a programokat.

Mósa Tamás megjegyzi, az anyagi rész biztosításához nagy segítség lenne, ha rendelkezne egy Alapítvánnyal az EHÖK, melyet folyamatosan az egyetem vezetősége koordinálna, ellenőrizne.

Fidel Dávid megjegyzi, nem gondolja, hogy az alapítványi megoldás jó lenne. Elmondja, az egyetem hallgatóközpontú, ezért úgy gondolja, a programok kialakításában és az arra szánt összegben még várhatóak előrelépések. Oktatási rektorhelyettes úrral szeretne egyeztetni a programokról, utána ismerteti a helyzetet az Elnökséggel.

Mósa Tamás érdeklődik, az ÁKK kereteivel mi lesz?

Fidel Dávid elmondja, ami szerepel a költségvetésben , arra fog támogatást kapni minden kar, azon felül nem tud mást programot finanszírozni az egyetem.

Mósa Tamás beszámolójában megemlíti, dolgoznak a felezőbál megszervezésén, legnagyobb problémájuk pedig, hogy néhány hallgató cigarettázott a Hajnóczy Kollégiumban, ami miatt fegyelmi eljárás indult ellenük, lehetséges, hogy a kollégiumit el kell hagyniuk rövid határidőn belül.

Simon Annamária beszámol arról, hogy lesz saját TDK a NETK-en, biztonságpolitikai szekció és társadalomismerettel kapcsolatos szekciót szeretne indítani a kar, kéri Mósa Tamást, tegye közzé a TDK promóció anyagát.

Mósa Tamás természetesen támogatja a NETK TDK promózását, még a mai napon közzéteszi az eseménnyel kapcsolatos tudnivalókat az ÁKK-n.

Hoffman Márk kifejti, hogy az ösztöndíjakkal kapcsolatosan merültek fel problémák. Az ORFK-tól érkezett ösztöndíjakat évfolyami normatíva alapján osztják szét, de a HTJSZ nem egyértelmű a szétosztást illetően, most középösszegeket osztottak szét, de ez egy-két hallgatónál elégedetlenséget váltott ki.

Fidel Dávid megkéri Sass Vivient, a felmerülő problémákról írásos véleményt írjon, amelyben kifejtik a kérdéses helyzetet.

Mósa Tamás hozzáteszi, jogi alátámasztást mindenképpen érdemes lehet kérni.

Hoffman Márk elmondja, már kértek, de köszöni a figyelmeztetést.

Fidel Dávid átttér a következő napirendi pontra, a személyi ügyek tárgyalására. Elmondja, Lukács Dávid lemondását követően még sokan őt keresték problémáikkal, kéri a jövőben ezt ne tegyék, hiszen már nem ő látja el a gazdasági elnökhelyettesi feladatokat. Előterjeszti, Fekete Grétát szeretné jelölni gazdasági elnökhelyettesi pozícióba, Sass Vivien pedig maradna továbbra is az általános elnökhelyettese. Az irodavezetői pozíció megüresedett, szeretné ha szorgalmas hallgatót találnának erre a tisztségre. Kéri a karokat, választmányaik felé továbbítsák ezt az információt, várj aza irodavezetői pozíció után érdeklődőket. Megkéri Sass Vivient, ossza ki a szavazólapokat. A Szavazatszámláló Bizottságba tagoknak felkéri Simon Annamáriát, Hoffman Márkot, Kelemen Gergőt és Mósa Tamást. Elnökének Simon Annamáriát kéri fel. Elrendeli a szavazást.

Simon Annamária elmondja, mindkét elnökhelyettesi jelöltet 4 igennel támogatta az elnökség. Gratulál az elnökhelyetteseknek.

Sass Vivien és Fekete Gréta is megköszönik a bizalmat.

A következő napirendi pont ismertetésére tér át Fidel Dávid, a közéleti ösztöndíjak megvitatására.

Mósa Tamás elmondja, a bizottságokba delegált személyek esetében is kellene egy összeghatárt meghúzni.

Fidel Dávid javaslatokat kér, a nem választmányi tagok közéleti ösztöndíjaik maximumát illetően.

Simon Annamária 10-15 000 Ft-ot javasol, szerinte ugyanannyi munkáért ugyanannyi ösztöndíjat kellene megítélni, függetlenül attól. hogy valaki választmányi tag-e.

Mósa Tamás elmondja, a bizottsági tagokat Publico Bono ösztöndíjjal szokták támogatni. Igaz, ezt csak állami képzésben tanulók kaphatják meg.

Kelemen Gergő Simon Annamária javaslatával ért egyet.

Hoffman Márk elmondja, a választmányi tagoknál nem javasolja, hogy magasabb összegeket kapjanak a bizottsági tagok.

Fidel Dávid érdeklődik, a decemberi közéleti tevékenységnél az irodavezető számára miért van ilyen magas összeg megítélve.

Mósa Tamás elmondja, az irodavezető sokkal többet dolgozik, ezért megérdemli ezt az összeget.

Sass Vivien elmondja, Csendes Éva valóban sok munkát végez.

Mósa Tamás elmondja, a karon 3 alelnök található,a többiek referensek, az irodavezető az, aki még magasabb összeget kap.

Simon Annamária javasolja, kirívó esetekben javasolhassanak magasabb összegeket az elnökök, de ezt mindig indokolják meg.

Hoffmann Márk közéleti ösztöndíját kirívó esetnek ítélik meg az elnökök, így magasabb összeget ítélnek meg neki.

Fekete Gréta kéri az elnököket, ha ilyen kirívó eseteket szeretnének felterjeszteni, előzetesen jelezzék az Elnökség felé. Ismerteti a decemberi közéleti ösztöndíjak kapcsán felmerült problémákat; az ösztöndíjakt nem névsorban kapják, a táblázatokat sem, illetve gyakran nem egyeznek a Neptun-kódok. Több pályázatnál hiányzik az aláírás, vagy nem a megfelelő helyen szerepel és rengeteg helyesírási hibát követnek el a hallgatók. Kéri, ezekre jobban figyeljenek a karok.

Hoffman Márk hozzáfűzi, a beszámolókat jobban ki kellene dolgozni, úgy jobban értékelhetőek a teljesítmények.

Simon Annamária megjegyzi, Herczeg Petra kapott magasabb összeget, de a beszámolójában is olvasható, mennyire sokoldalú segítséget nyújt a HÖK tagok számára.

Fidel Dávid elmondja, az oktatói munka hallgatói véleményezéséért a korábban megállapított 30 000 Ft-ot nem fogják addig felszámolni, még nem lesz teljesen kész a munka.

*Az Elnökség egyhangúan elfogadta a decemberi és januári közéleti ösztöndíjakat.*

Fidel Dávid 19:02 berekeszti az ülést.

*A Nemzeti Közszolgálati Egyetem* **Egyetemi Hallgatói Önkormányzat**

**Elnökségének** *2016. február 15-ei ülésről készült jegyzőkönyv hiteléül:*

Budapest, 2016. február 15.

|  |  |  |
| --- | --- | --- |
|  |  |  |
| **Fidel Dávid sk.**EHÖK elnök |  | **Sass Vivien sk.**általános elnökhelyettes |
|  |  |  |
|  |  |  |
| **Simon Annamária sk.** NETK HÖK elnök |  | **Fekete Gréta sk.**gazdasági elnökhelyettes |